Святы Айцец прыняў 2 лютага 2018 г. у Ватыкане ўдзельнікаў міжнароднай канферэнцыі, прысвечанай з’яве насілля, учыненага ў імя рэлігіі. Францішак паўтарыў сваю думку: “Бог, прыхільнік жыцця, Які ніколі не перастае любіць чалавека, і таму Ён заклікае нас адмовіцца ад шляху насілля”. Перш за ўсё, і асабліва ў нашы дні, менавіта рэлігіі закліканы рэалізаваць гэты імператыў, бо насілле з’яўляецца адмаўленнем усякага сапраўднага рэлігійнага пачуцця, падкрэсліў Папа, і назваў любыя формы нянавісці ў імя рэлігіі “ідалапаклонніцкай фальсіфікацыяй Бога”.